stanford-oval/wikipedia huggingface dataset:
Rianne Sigmond

| Rianne Sigmond |
| --- | --- |

Henkilötiedot
Syntynyt: 2. toukokuuta 1984 Schiedam, Alankomaat
Uran tiedot
Pituus:  169 cm
Paino:  57 kg
Laji:  soutu
| Mitalit> Maa:  Alankomaat.Naisten soutu.MM-kilpailut  | Mitalit> Maa:  Alankomaat.Naisten soutu.MM-kilpailut  | Mitalit> Maa:  Alankomaat.Naisten soutu.MM-kilpailut  | Maa:  Alankomaat> Naisten soutu. |
| --- | --- | --- | --- |
|  Kultaa | Chungjiu 2013 | kevyt pariaironelonen |  |
Rianne Sigmond (s. 2. toukokuuta 1984 Schiedam, Alankomaat) on alankomaalainen soutaja.
Sigmond kuului Alankomaiden kevyeen pariaironeloseen, joka voitti maailmanmestaruuden Chungjiussa 2013. Hän oli MM-kilpailuissa yhdeksäs kevyessä pariairokaksikossa Poznańissa 2009 ja Bledjärvellä 2011.
Sigmond kilpaili vuoden 2012 kesäolympialaisissa sijoittuen kahdeksanneksi kevyessä pariairokaksikossa edustaen Alankomaita.
Riau

| Riau |
| --- | --- |

 Lippu:  Vaakuna
 Sijainti
 Koordinaatit: 0°32′N, 101°27′E 
Valtio:   Indonesia
Hallinto:  
 – Pääkaupunki:  Pekanbaru
Pinta-ala:  87 024 km²
Väkiluku (2010):  5 423 000
 – väestötiheys:  73 as./km²
Kielet:  Malaijin Indonesia Minangkabau Hokkienkiina
Kansat:  Malaijit (38%) Jaavalaiset (20%) Minangkabaut (14%) Batakit (9%) Kiinalaiset (8%) Banjarit (4%) Bugisit (2%) Sundalaiset (1%) 
Riau on provinssi Indonesiassa. Se sijaitsee Sumatran saarella, Malakansalmen rannalla. Riaun naapuriprovinssit ovat Pohjois-Sumatra, Länsi-Sumatra ja Jambi, sekä rannikon Riausaaret. Riausaaret olivat osa Riaun provinssia vuoteen 2004 asti, jolloin niistä tehtiin oma provinssinsa. Provinssin suurin kaupunki ja pääkaupunki on Pekanbaru.
Provinssin asukasluku on noin 5 423 000 (vuonna 2010) ja pinta-ala 87 024 neliökilometriä.
HMS Farndale

| HMS Farndale |
| --- | --- |
 HMS Farndale

Aluksen vaiheet
Rakentaja:  Swan Hunter, Wallsend
Kölinlasku:  21. marraskuuta 1939
Laskettu vesille:  30. syyskuuta 1940
Palveluskäyttöön:  27. huhtikuuta 1941
Poistui palveluskäytöstä:  romutettu 1962
Tekniset tiedot
Uppouma:  1 050 t (standardi) 1 490 t (max)
Pituus:  85,34 m
Leveys:  9,62 m
Syväys:  2,51 m
Koneteho:  19000 hv
Nopeus:  25,5 solmua (67 km/h)
Miehistöä:  164
Aseistus
Aseistus:  6 × QF 4" Mk XVI -tykkiä kaksiputkisina Mk XIX -asennuksina 2 × Oerlikon 20 mm ilmatorjuntatykkiä 2 × nelipiippuista Vickers .50" Mk III -ilmatorjuntakonekivääriä 6 × syvyyspomminheitintä
HMS Farndale (viirinumero L70) oli Britannian kuninkaallisen laivaston Hunt-luokan tyypin II saattuehävittäjä, joka palveli toisessa maailmansodassa.
Valmistus

Alus tilattiin 4. syyskuuta 1939 osana vuoden 1939 hätäohjelmaa (engl.  1939 War Emergency Programme) Swan Hunterilta Wallsendistä, missä köli laskettiin 21. marraskuuta 1939 työnumerolla J4133. Alus laskettiin vesille 30. syyskuuta 1940 ja valmistui 27. huhtikuuta 1941.
Palvelus

Aluksen koeajot suoritettiin nopeutettuina ja se siirrettiin laivastolle hyväksyttäväksi, jolloin se samalla määrättiin Gibraltarille 13. hävittäjälaivueeseen. Hyväksynnän jälkeen alus siirrettiin toukokuussa koulutettavaksi ja varustettavaksi Scapa Flow'hun.
Kesäkuussa alus lähti laivueeseensa Gibraltarille. Alus liittyi 17. heinäkuuta 1941 Gibraltarin länsipuolella kahdeksan kuljetusaluksen muodostamaan saattueeseen WS9C HMS Eridgen ja HMS Avon Valen kanssa saattaakseen joukkojenkuljetusalus SS Pasteurin Gibraltarille, missä alukselle kuormattaisiin henkilöstöä kuljetettavaksi Maltalle. Alus lähti 21. kesäkuuta Gibraltarilta HMS Cossackin, HMS Maorin, HMS Sikhin, HMAS Nestorin, HMS Fearlessin, HMS Foxhoundin, HMS Firedraken, HMS Eridgen ja HMS Avon Valen kanssa suojaten risteilijöitä HMS Edinburghia, HMS Manchesteria ja HMS Arethusaa sekä miinalaiva HMS Manxmania. Aluksista muodostettiin merellä saattueen, joka oli uudelleen nimetty MG1:ksi,  lähisuojaksi operaatio Substancen Force X.
Saattue joutui seuraavana päivänä ilmahyökkäykseen, jolloin Fearless upposi ja Manchester vaurioitui. Jäljellä jääneet alukset jatkoivat 23. kesäkuuta matkaansa Maltalle kaukosuojauksena toimineen Force H:n käännyttyä takaisin. Seuraavana päivänä saattue joutui E-vene hyökkäykseen ennen saapumistaan määränpäähän. Farndale jäi Maltalle korjaamaan kattiloissa havaittua vikaa ja alus lähti vasta 30. kesäkuuta yksinään paluumatkalle.
Alus suojasi elokuussa saattueita HG72 ja OG73. Se määrättiin syyskuussa itäiselle Välimerelle. Alus liittyi 24. syyskuuta operaatio Halberdin Force X:ään, jonka muodostivat risteilijät HMS Kenya, HMS Edinburgh, HMS Sheffield, HMS Hermione ja HMS Euryalus ja niitä suojaavat hävittäjät HMS Cossack, HMS Zulu, HMS Foresight, HMS Oribi, HMS Laforey, HMS Lightning ja HMS Heythrop. Osaston tehtävänä oli toimia Maltalle matkanneen saattueen GM2 (ex-WS11X) lähisuojana.
Alus läpäisi 27. syyskuuta saattueen mukana Sisilian kapeikon ja se saapui seuraavana päivänä Maltalle, josta alus lähti suojausosaston mukana paluumatkalle vielä samana päivänä. Force X kohtasi 29. syyskuuta Sisilian kapeikon länsipuolella Force H:n, jonka kanssa se palasi Gibraltarille.
Lokakuussa alus siirrettiin Välimeren laivaston 22. hävittäjälaivueeseen. Alus saapui 1. lokakuuta operaatio Halberdista Gibraltarille, josta se jatkoi matkaansa Aleksandriaan Hyväntoivonniemen ja Punaisenmeren kautta. Alus liittyi 17. lokakuuta laivueeseensa Aleksandriassa.
Alus suojasi laivueen mukana Tobrukin saattueita sekä partioi itäisellä Välimerellä. Alus hyökkäsi 11. lokakuuta Bardian edustalla Italian laivaston sukellusvenettä Caraccioloa vastaan syvyyspommein. Sukellusvene nousi pintaan, minkä jälkeen se upotettiin tykkitulella.
Palvelus > 1942

Vuoden 1942 alun Farndale suojasi laivueen mukana Pohjois-Afrikan rannikon saattueita sekä partioi itäisellä Välimerellä, kunnes siihen osui 9. helmikuuta Mersa Matruhin länsipuolella ilmahyökkäyksessä pommi. Aluksen kattilahuone täyttyi vedellä ja korvetti HMS Gloxinia hinasi 11. helmikuuta pahoin vaurioituneen aluksen Mersa Matruhiin.
Maaliskuussa alukselle tehtiin Aleksandriassa tilapäiskorjauksia ja se poistettiin palveluksesta kotimaahan siirtoa odotellessa. Alus matkasi saattueen mukana Hyväntoivonniemen reittiä Britteinsaarille, minkä aikana 8. huhtikuuta se määrättiin korjattavaksi telakalle Lontooseen. Alus siirrettiin 2. toukokuuta telakalle.
Elokuussa palvelukseen palatessa alus määrättiin Kotilaivastoon. Se aloitti 8. elokuuta koeajot, joiden päätyttyä alus siirtyi Scapa Flow'hun. Alus liittyi 2. syyskuuta Loch Ewessä HMS Campbellin, HMS Malcolmin ja Norjan laivaston KNM Eskdalen sekä neljän troolarin kanssa saattueeseen PQ18 suojatakseen matkan Islantiin. Alus erkani 7. syyskuuta saattueesta varsinaisen suojauksen saavuttua, minkä jälkeen se palasi Scapa Flow'hun.
Alus määrättiin lokakuussa suojaamaan Pohjois-Afrikan maihinnousuun matkanneita saattueita. Se suojasi saattueita Gibraltarille, kunnes se sijoitettiin Avon Valen, HMS Calpen ja HMS Puckeridgen kanssa Gibraltarille sijoitettuun 59. hävittäjäviirikköön. Alus liittyi viirikön mukana maihinnousun keskiseen osastoon. Se tuki 7. marraskuuta Oranin edustan rannan R/2 maihinnousua tykkitulella.
Palvelus > 1943

Vuoden 1943 alun Farndale oli Gibraltarilla suojaten Atlantin ja läntisen Välimeren saattueita. Alus suojasi muun muassa toukokuussa saattueita UGS8 ja KMF14.
Kesäkuussa alus määrättiin Sisilian maihinnousuun tukikohtanaan Alger. Alus liittyi heinäkuussa maihinnousun itäisen tukiosaston saattajaryhmä S:ään. Se liittyi 5. heinäkuuta saattueeseen KMS18 suojatakseen sen matkan sillanpäähän. Alus erkani 8. heinäkuuta saattueesta tankatakseen, minkä jälkeen se palasi saattueeseen. Alus erkani 10. heinäkuuta saattueesta saavuttuaan maihinnousualue Bark Westiin, minkä jälkeen se toimi ilmatorjunnan tukena, tulitukiosastossa sekä esti akselivaltojen alusten pääsyn maihinnousualueelle.
Alus määrättiin elokuussa Salernon maihinnousuun. Se suojasi syyskuussa HMS Clevelandin, HMS Holcomben, Calpen, HMS Atherstonen, HMS Liddesdalen, Puolan laivaston ORP Krakowiakin ja ORP Slazakin kanssa risteilijöiden Euryalus, HMS Scylla ja HMS Charybdis, saattuelentotukialusten HSM Battler, HMS Hunter, HMS Attacker, HMS Stalker sekä kevyen lentotukialuksen HMS Unicornin muodostamaa Task Force 88:n tukialusryhmä (engl. Support Carrier Force). Osasto, joka oli nimetty Force V:ksi, oli sillanpään edustalla, kun se joutui lentokoneiden ja E-veneiden hyökkäyksen  kohteeksi. Alus palasi operaatiosta vapauduttuaan läntisen ja keskisen Välimeren saattueiden suojaksi sijoitettuna Maltalle Hunt-laivueeseen, jonka muut alukset olivat Atherstone, Calpe, HMS Catterick, Cleveland, HMS Haydon, Liddesdale, Krakowiak ja Slazak.
Palvelus > 1944

Vuoden 1944 alun Farndale suojasi laivueen mukana Välimeren saattueita, kunnes se määrättiin heinäkuussa Yhdysvaltain laivaston alaisuuteen Etelä-Ranskan maihinnousuun. Alus siirtyi elokuussa Tarantoon liittyäkseen suojattaviin saattueisiin.
Alus suojasi 10. elokuuta korvettien HMS Aubretian ja HMS Columbinen, Ranskan laivaston Tempeten kanssa saattuetta TM1 Tarantosta maihinnousualueelle. Saattue oli 15. elokuuta Ajacciossa ja se saapui seuraavana päivänä sillanpäähän.
Operaatiosta vapauduttuaan alus palasi Välimeren laivaston alaisuuteen suojaamaan laivueen mukana saattueita. Se siirrettiin syyskuussa itäiselle Välimerelle tukemaan Egeanmeren saarten miehitystä. Alus pyrki 24. syyskuuta estämään saksalaisten joukkojensiirrot alueella.
Lokakuussa alus määrättiin palaamaan kotimaahan. Se liittyi marraskuussa Harwichiin sijoitettuun 16. hävittäjälaivueeseen, jonka mukana suojasi saattueita ja valvoi meriliikennettä Pohjanmerellä ja Thamesin suistossa.
Palvelus > 1945

Alus taisteli 14. tammikuuta 1945 Humberin edustalla saattuetta suojatessaan Saksan laivaston 5. Schnellbooteflotillen E-veneitä vastaan. Alus suojasi itärannikon saattueita, kunnes se määrättiin huhtikuussa Itäiseen laivastoon.
Alus siirrettiin toukokuussa telakalle huollettavaksi ulkomaanpalvelusta varten. Se lähti kesäkuussa Trincomaleehen liittyäkseen 18. hävittäjälaivueeseen, jonka muut alukset olivat HMS Bicester, HMS Blackmore, HMS Bleasdale ja HMS Brecon. Aluksen liityttyä laivueeseensa heinäkuussa se aloitti valmistautumisen Malesian maihinnousuun.
Elokuussa alus suojasi maihinnoususaattueita ja 9. syyskuuta se oli Port Swettenhamissa. Japanilaisten Malesian joukkojen antauduttua alus palasi kotimaahan. Se poistettiin palveluksesta ja alus sijoitettiin marraskuussa Chathamin reserviin.
Alus palasi palvelukseen 1946 Noren paikallislaivueeseen, kunnes se palautettiin 1951 Chathamin reserviin. Alus siirrettiin Hartlepooliin, jossa se suojattiin kosteudelta. Se sijoitettiin poistolistalle 1961 ja alus myytiin BISCOlle, joka siirsi romuttamisen Hughes Bolkowille Blythiin. Alus saapui 29. marraskuuta 1962 hinattuna romutettavaksi.
Qof

| Heprean kirjaimet |
| --- | --- |
א Alef: ב Bet
ג Gimel: ד Dalet
ה He: ו Vav
ז Zajin: ח Ḥet
ט Tet: י Jod
כ Kaf: ל Lamed
מ Mem: נ Nun
ס Samekh: ע Ajin
פ Pe: צ Tsade
ק Qof: ר Reš
ש Šin: ת Tav
vokaalimerkit · dageš
numerojärjestelmä
Qof tai kof (myös quf) on monen seemiläisen kielen aakkoston 19. kirjain. Se sisältyy muun muassa heprealaiseen, foinikialaiseen, aramealaiseen ja arabialaiseen kirjaimistoon (qāf ق). Se on latinalaisen Q:n edeltäjä. Myös kreikkalaisessa kirjaimistossa on ollut vastaava kirjain koppa, joka on kuitenkin jäänyt pois käytöstä. Kirjaimen nimi tulee takaraivoa tai apinaa tarkoittaneesta sanasta.
Qof hepreassa

Heprean kielessä qof ääntyy kovana kurkkuäänteenä [kˤ], eikä nykyään enää tehdä eroa qofin ja kafin ääntämisessä. Qof translitteroidaan vaihtelevasti joko merkillä k tai q. Joskus on tapana korvata sanan Elohim (אלהים, Jumalan eräs nimitys) he-kirjain qofilla: Eloqim (אלקים). Näin vältetään toisen käskyn rikkominen.
Heprealaisessa numerojärjestelmässä qofilla on lukuarvo 100.
Jiddišin kielessä puolestaan qofia käytetään kaikkialla siellä, missä saksassa kirjoitettaisiin k. K:ta vastaava kirjain, kaf, esiintyy vain heprealaisperäisissä sanoissa.
Esimerkkejä:
קין Kain
Koodit

| --- | --- |
Unicode UTF-16: U+05e7
Unicode-nimi: HEBREW LETTER QOF
HTML: &#1511;
ISO 8859-8: 0xf7
Reutlingen

| Reutlingen |
| --- | --- |
 Katu Reutlingenissa
 vaakuna
 Reutlingen
 Koordinaatit: 48°29′N, 09°13′E 
Valtio:  Saksa
Osavaltio:  Baden-Württemberg
Hallintopiiri:  Tübingen
Piirikunta:  Reutlingen
Pinta-ala:  
 – Kokonaispinta-ala:  87,04 km²
Korkeus:  380 m
Väkiluku (30.6.2022):  117 034
 – Väestötiheys:  1 345 as./km²
Postinumero:  72764
Suuntanumero(t):  07121
Rekisterikilpi:  RT
 
 www.reutlingen.de 
Infobox OKVirheellinen NIMI-arvo: 
Reutlingen on kaupunki Baden-Württembergin osavaltiossa, lounaisessa Saksassa. Se sijaitsee Echazjoen varrella 31 kilometriä Stuttgartista etelään. Reutlingen on samannimisen piirikunnan hallintokeskus. Kaupungissa oli kesäkuun 2022 lopussa 117 034 asukasta, ja sen pinta-ala on 87,0 neliökilometriä.
Reutlingen sai kaupunginoikeudet varhaisella 1200-luvulla. Vuonna 1726 kaupunkia kohtasi sen historian suurin katastrofi, kun sen yli pyyhkäisi suurta tuhoa aiheuttanut tulipalo. Se tuhosi noin 80 prosenttia kaikista asunnoista ja lähes kaikki julkiset rakennukset tehden 1 200 ihmistä kodittomaksi.
Aiheesta muualla

Kuvia tai muita tiedostoja aiheesta Reutlingen Wikimedia Commonsissa
Reutlingenin viralliset sivut (saksaksi)
Real Love

| ”Real Love” The Beatles |
| --- | --- | --- |

Singlen tiedot
 Albumilta: Anthology 2
 Äänitetty : Heinäkuu 1980, Bermuda Helmikuu 1995, Sussex
 Julkaistu: 4. maaliskuuta 1996
 Formaatti: 7" vinyyli, CD
 Tyylilaji: rock
 Kesto: 03.54
 Levy-yhtiö: Apple Records
Listasijoitukset
  Yhdistynyt kuningaskunta – 4.    Yhdysvallat – 11.  
The Beatlesin muut singlet
| ”Free as a Bird” 1995 | ”Real Love” 1996 | ”Now and Then” 2023 |
Real Love on John Lennonin kirjoittama The Beatles -kappale, joka julkaistiin 4. maaliskuuta 1996. Yhtyeen hengissä olleet jäsenet Ringo Starr, George Harrison ja Paul McCartney levyttivät kappaleen uudelleen helmikuussa 1995 jo edesmenneen John Lennonin äänittämän demonauhan päälle. Anthology 2 -albumille sisältyvä kappale ilmestyi myös singlenä. Real Love oli The Beatlesin viimeinen uusi kappale ennen Now and Then -kappaleen julkaisua vuonna 2023.
Aiheesta muualla

Kappaleen virallinen musiikkivideo Youtubessa
Reuven Feuerstein

Reuven Feuerstein
Reuven Feuerstein (21. elokuuta 1921 Botoșani, Romania – 29. huhtikuuta 2014 Jerusalem, Israel) oli romanialainen kognitiotieteen professori, joka oli Feuerstein-instituutin perustaja ja toimi instituutin puheenjohtajana vuoteen 2014 saakka.
Elämä ja ura

Feuerstein syntyi Romaniassa vuonna 1921. Hän oli yksi yhdeksästä perheen sisaruksesta. Feuersteinin tieteenala oli kognitiotiede. Feuerstein vahvisti ajatuksen, jonka mukaan kaikki lapset voivat oppia oppimaan.selvennä
Feuerstein oli kansainvälisesti tunnettu. Hän osoitti, että älykkyys ei ole kiinteäselvennä, mutta sitä voidaan muokata jäsennellylläselvennä sovittelullaselvennä.
Ratched (televisiosarja)

| Ratched |
| --- | --- |

Tyyli:  psykologinen trilleri
Kestoaika:  45–62 minuuttia
Luoja(t):  Evan Romansky
Kehittäjä(t):  Ryan Murphy
Perustuu:  Ken Keseyn romaanin Yksi lensi yli käenpesän hahmoon hoitaja Ratched
Pääosissa:   Sarah Paulson  Finn Wittrock  Cynthia Nixon  Jon Jon Briones  Charlie Carver  Judy Davis  Sharon Stone 
Alkuperämaa:  Yhdysvallat
Verkko:  Netflix
Esitetty:  18. syyskuuta 2020 –
Tuotantokausia:  1
Jaksoja:  8
Aiheesta muualla
IMDb
Ratched on yhdysvaltalainen psykologinen draamasarja. Sarja perustuu hoitaja Ratchedin hahmoon Ken Keseyn romaanista Yksi lensi yli käenpesän, joka on julkaistu vuonna 1962.
Sarjan ensimmäinen tuotantokausi julkaistiin kokonaisuudessaan Netflix-suoratoistopalvelussa 18. syyskuuta 2020. Sarjan ovat luoneet Evan Romansky ja Ryan Murphy. Sarjan pääosassa esiintyy Sarah Paulson. Netflix on tilannut sarjasta myös toisen kauden.
Ratchedin hahmo perustuu Ken Keseyn mukaan oikeaan ihmiseen, jonka kanssa hän työskenteli mielisairaalassa Oregonissa. Kesey on kuitenkin kertonut liioitelleensa hahmon julmuutta teatraalisista syistä.
Juoni

Ratchedia kuvataan hoitaja Ratchedin ”taustatarinaksi”, joka alkaa vuodesta 1947. Tuolloin Ratched muuttaa Pohjois-Kaliforniaan työskennelläkseen psykiatrisessa sairaalassa, jossa potilaita testataan uudenlaisilla kokeilla. Ratched esittää täydellistä hoitajaa, jotta voisi edetä urallaan ja päästä tekemään omia kokeitaan. Sarja seuraa Ratchedin matkaa ja kehitystä sairaanhoitajasta täysivaltaiseksi hirviöksi.
Rooleissa

| 0 | 1 | 2 |
| --- | --- | --- |
|  Sarah Paulson  | … |  Mildred Ratched    |
|  Cynthia Nixon  | … |  Gwendolyn Briggs    |
|  Judy Davis  | … |  Betsy Bucket    |
|  Sharon Stone  | … |  Lenore Osgood    |
|  Jon Jon Briones  | … |  Richard Hanover   |
|  Finn Wittrock  | … |  Edmund Tolleson   |
|  Charlie Carver  | … |  Huck Finnigan    |
|  Alice Englert  | … |  Dolly   |
|  Amanda Plummer  | … |  Louise    |
|  Corey Stoll  | … |  Charles Wainwright   |
|  Sophie Okonedo  | … |  Charlotte Wells    |
|  Vincent D’Onofrio  | … |  George Milburn    |
Aiheesta muualla

Ratched Internet Movie Databasessa (englanniksi)
Qawasqarin kieli

| Qawasqar |
| --- | --- |

Muu nimi:  Kawésqar, alacalufi
Tiedot
Alue:   Chile
Puhujia:  7 (2009)
Sija:  ei 100 suurimman joukossa
Kielitieteellinen luokitus
Kielikunta:  kawesqarilaiset kielet
ISO 639-3:  alc
 Ohje 
Qawasqar, tai kawésqar tai alacalufi, on kawesqarilainen kieli, jota puhutaan Chilessä. Vuonna 2009 kielellä oli vain 7 puhujaa, jotka käyttivät kieltä ensisijaisena kielenään. Suurin osa noin 200 kawesqarista puhuu espanjaa.
Ensimmäiset kirjalliset merkinnät qawasqarista ovat vuodelta 1698, kun ranskalainen seikkailija Jean de la Guilbaudière kokosi kielestä sanalistan. Ensimmäisen kieliopin julkaisivat jesuiitat 1700-luvulla. Tämän jälkeen kieltä on tutkittu jonkin verran. Vuonna 1999 kielelle alettiin kehittää kirjallista standardia osana laajempaa elvytysprojektia.
Kielen katsotaan olevan lähes sukupuuttoon kuollut ja se jaetaan kahteen päämurteeseen.
Fonologia > Konsonantit

|  |  | Labiaali | Alveolaari | Palataali | Velaari | Uvulaari | Glottaali |
| --- | --- | --- | --- | --- | --- | --- | --- |
| Nasaali | Nasaali | m | n |  |  |  |  |
| Frikatiivi | Frikatiivi | f | s |  | x |  | h |
| Affrikaatta | Norm. |  |  | t͡ɕ |  |  |  |
| Affrikaatta | Ejekt. |  |  | t͡ɕʼ |  |  |  |
| Klusiili | Norm. | p | t |  | k | q | ʔ |
| Klusiili | Ejekt. | pʼ | tʼ |  | kʼ |  |  |
| Tremulantti | Tremulantti |  | r |  |  |  |  |
| Yksitäryinen tremulantti | Yksitäryinen tremulantti |  | ɾ |  |  |  |  |
| Lateraali | Lateraali |  | l |  |  |  |  |
| Puolivokaali | Puolivokaali | w |  | j |  |  |  |
Lähde:
Fonologia > Vokaalit

|  | Etinen | Keskinen | Takainen |
| --- | --- | --- | --- |
| Suppea | i |  | u |
| Puolisuppea | e |  | o |
| Avoin | æ | a |  |
Lähde:
Kielioppi ja sanasto

Kieliopisltaan qawasqar on polysynteettinen, eli qawasqarin substantiiveihin voidaan liittää verbejä ja subjektia ilmaisevia päätteitä, minkä johdosta kielen sanat vastaavat indoeurooppalaisten kielten fraaseja tai jopa kokonaisia lauseita. Kielen luontosanasto on erityisen rikas.
Qawasqarin perussanajärjestys on SOV, mutta myös muut järjestykset ovat mahdollisia.
Rebecca Rigg

Rebecca Rigg vuonna 2013.
Rebecca Rigg (s. 31. joulukuuta 1967 Gold Coast, Queensland, Australia) on australialainen näyttelijä. Hän on näytellyt muun muassa televisiosarjoissa Mentalist, Ensiapuosasto, Kohtaloni Los Angeles ja A Country Practice. Lisäksi hän on esiintynyt muun muassa elokuvassa Jerry Maguire – elämä on peliä (1996).
Yksityiselämä

Rebecca Rigg on naimisissa näyttelijä Simon Bakerin kanssa. Heillä on kolme lasta: Stella Breeze (s. 1993), Claude Blue (s. 1998) ja Harry Friday (s. 2001). Naomi Watts on Clauden kummitäti ja Nicole Kidman on Harryn kummitäti.
Aiheesta muualla

Rebecca Rigg Internet Movie Databasessa. (englanniksi)
Remona Fransen

| Mitalit | Mitalit | Mitalit |  |
| --- | --- | --- | --- |
|  Remona Fransen |  Remona Fransen |  Remona Fransen |  |
Maa:   Alankomaat
Naisten yleisurheilu
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Pronssia | Pariisi 2011 | viisiottelu |  |
Remona Fransen (s. 25. marraskuuta 1985 Dordrecht) on alankomaalainen moniottelija.
Fransen sai pronssia viisiottelussa Pariisin sisäratojen EM-kilpailuissa 2011 uusin ennätyspistein 4665. Seitsenottelussa hänen ennätyspisteensä ovat 6198, jotka hän saavutti Ratingenissa heinäkuussa 2011. Daegun MM-kilpailuissa 2011 Fransen sijoittui seitsenottelussa 19:nneksi kerättyään 6027 pistettä.
Ennätykset

Lähde: IAAF
| --- | --- |
 Ulkoradat 200 m: 24,55 (2011)  800 m: 2.11,16 (2011)  100 m aj: 13,57 (2011)  Korkeus: 187 (2010)  Pituus: 628 (2011)  Kuula: 13,67 (2011)  Keihäs: 38,67 (2011)  7-ottelu: 6198 (2011) :  Sisäradat 800 m: 2.16,24 (2011)  60 m aj: 8,64 (2011)  Korkeus: 192 (2011)  Pituus: 607 (2011)  Kuula: 14,09 (2011)  5-ottelu: 4665 (2011)
Richard Farnsworth

| Richard Farnsworth> Henkilötiedot |
| --- | --- |
Koko nimi:  Richard W. Farnsworth
Syntynyt: 1. syyskuuta 1920  Los Angeles, Kalifornia
Kuollut: 6. lokakuuta 2000 (80 vuotta) Lincoln, New Mexico
Ammatti:  näyttelijä
Näyttelijä
Aktiivisena:  1937–1999
Aiheesta muualla
IMDb 
Elonet
Richard W. Farnsworth (1. syyskuuta 1920 – 6. lokakuuta 2000) oli yhdysvaltalainen näyttelijä ja kaksinkertainen Oscar-ehdokas.
Farnsworth oli parhaan miespääosan ehdokkaana vuoden 2000 Oscar-gaalassa, roolistaan elokuvassa The Straight Story. Farnsworthin uran toisen Oscar-ehdokkuuden tuonut roolisuoritus jäi lopulta hänen vuonna 1937 alkaneen uran viimeiseksi. Hän teki 6. lokakuuta 2000 itsemurhan kotonaan New Mexicossa kärsittyään parantumattomasta luusyövästä. Farnsworth oli aiemmin 90-luvulla sairastanut eturauhasen syövän.
Farnsworthilla on tähti Hollywood Walk of Famella. Ensimmäisen Oscar-ehdokkuutensa hän sai vuonna 1978 sivuosasta elokuvassa Tuli ratsain vieras mies.
Rio All Suite Hotel and Casino

Rio All Suite Hotel and Casino
Rio All Suite Hotel and Casino on Harrah's Entertainmentin omistama hotelli, kasino ja huvikeskus Las Vegasin Stripillä Paradisen alueella Yhdysvaltain Nevadan osavaltiossa. Se tunnetaan paremmin nimellä Rio. Hotellissa on 2 563 huoneistoa, kaikki sviittejä.
Riossa on pelattu World Series of Pokerin vuosittaiset turnaukset vuodesta 2005 alkaen. Rion vakio-ohjelmia on Penn & Tellerin show (vuodesta 2001).
Aiheesta muualla

Viralliset kotisivut
Rintojen silitys

Rintojen silitys on Afrikassa harjoitettava perinne, jonka pyrkimys on saada rinnat näyttämään pienemmiltä tai estää niiden kehitys litistämisellä ja väkivaltaisella käsittelyllä. Ainakin kymmenessä Afrikan maassa harjoitetaan nuorten tyttöjen rintojen silittämistä tavoitteena estää rintojen kehitys. Toimenpide suoritetaan sitomalla rintoja tai painelemalla ja hieromalla niitä kuumalla esineellä, kuten kivillä, lusikoilla tai pihdeillä. Käytäntö saattaa olla kivulias ja jatkua vuosia säännöllisin väliajoin. Toimenpiteen tekee tavallisesti tytön äiti siinä toivossa, että tyttö saisi kehittymättömien rintojen ansiosta vähemmän seksuaalista huomiota miehiltä ja saisi sen sijaan keskittyä opiskeluun ja työhön eikä tulisi raskaaksi avioliiton ulkopuolella. Rintojen litistäminen saattaa aiheuttaa palovammoja, kystia, rintakudoksen muutoksia tai rintojen tuhoutumisen. Myöhemmin tytöllä saattaa olla vaikeuksia imettämisen kanssa.
Levinneisyys Afrikassa

Ainakin seuraavissa Afrikan maissa tiedetään harjoitettavan rintojen silitystä:
| --- | --- |
  Benin   Etelä-Afrikka   Guinea   Guinea-Bissau   Kamerun :   Kenia   Norsunluurannikko   Togo   Tšad   Zimbabwe